ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Σεπτεμβρίου 1980 περί τροποποιήσεως της αποφάσεως 77/190/ΕΟΚ "περί εφαρμογής της οδηγίας 76/491/ΕΟΚ σχετικά με κοινοτική διαδικασία πληροφορήσεως και διαβουλεύσεων για τις τιμές του ακαθάρτου πετρελαίου και των προϊόντων πετρελαίου στην Κοινότητα" Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος(1), την πράξη προσχωρήσεως της Ελλάδος στην Ευρωπαϊκή Οικονομική Κοινότητα, και κυρίως το άρθρο 146 αυτής, Εκτιμώντας: ότι λόγω της προσχωρήσεως της Ελληνικής Δημοκρατίας στην Ευρωπαϊκής Οικονομική Κοινότητα, καθίσταται αναγκαία η προσαρμογή της αποφάσεως 77/190/ΕΟΚ της Επιτροπής(1), με την προσθήκη στα παραρτήματα Α, Β και Γ των ονομασιών των προϊόντων πετρελαίου, του είδους των καυσίμων και του είδους της καύσιμης ύλης που χρησιμοποιούνται στην Ελληνική Δημοκρατία, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα παραρτήματα Α, Β και Γ της αποφάσεως 77/190/ΕΟΚ αντικαθίστανται από τα προσηρτημένα παραρτήματα, της ισχύος τους αρχομένης από 1ης Ιανουαρίου 1981. Άρθρο 2 Τα Κράτη Μέλη είναι αποδέκτες της παρούσης αποφάσεως. Έγινε στις Βρυξέλλες, στις 4 Σεπτεμβρίου 1980.

[Source: multi_eurlex | Tokens: 1111]